NATO davlatlari TIV kengashi Chernogoriyaning alyansga qabul qilinishini tasdiqladi, deb yozadi Reuters agentligi. “Biz Chernogoriyani tabriklaymiz. Bu juda chiroyli alyansning boshlanishidir”, - dedi NATO bosh kotibi Yyens Stoltenberg Bryusselda o‘tgan uchrashuvda. Shu tariqa, Chernogoriya NATOning 29-a’zosiga aylanish imkoniyatiga ega bo‘ldi. Mamlakatning alyans ishtirokchilari safiga qo‘shilish jarayoni 1.5 yildan so‘ng yakunlanishi mumkin. Ilgari Rossiya TIV Chernogoriya bilan olib borilayotgan muzokaralarga e’tiroz bildirgan edi.